|  |  |  |
| --- | --- | --- |
| БАТЛАВ“СКАЙСИС СОЛЮШНС” ХХК |  | БАТЛАВ“МОНДАКТС” ХХК |
| .............................................О.ЭРДЭНЭБАТГҮЙЦЭТГЭХ ЗАХИРАЛ |  | .......................................…Ж.МӨНХСАЙХАНГҮЙЦЭТГЭХ ЗАХИРАЛ |

ПРОГРАМ ХАНГАМЖ НЭВТРҮҮЛЭХ

АЖИЛ ГҮЙЦЭТГЭХ ГЭРЭЭНИЙ САНАЛ

Дугаар № IM/2019/16

2019 оны 03 сарын 15 -ний өдөр Улаанбаатар хот

Энэхүү гэрээг нэг талаас “МОНДАКТС” ХХК, түүнийг төлөөлөн ЕРӨНХИЙ НЯГТЛАН О.БУЯНЖАРГАЛ (цаашид “Захиалагч” гэх), нөгөө талаас “СКАЙСИС СОЛЮШНС” ХХК, түүнийг төлөөлөн Төслийн удирдагч У.ҮҮРДМӨНХ (цаашид “Гүйцэтгэгч” гэх) нар (хамтад нь “Талууд” гэх) Монгол Улсын Иргэний хуульд нийцүүлсэн гэрээний чөлөөт байдлын зарчим болон сайн санааны үндсэн дээр доорх нөхцлүүдийг харилцан тохиролцож байгуулав.

### Нэг. Нийтлэг үндэслэл

1. Гэрээний зорилго. Энэхүү гэрээний зорилго нь захиалагч компанийн хэрэгцээнд тулгуурлан **“Odoo 10.0 програмийг нэвтрүүлэх ажил”** /цаашид “Ажил” гэх/-ыг “Талууд” хамтран “Төслийн баг” байгуулан ажиллаж зохих ёсоор, чанарын өндөр түвшинд захиалагчийн шаардлагад нийцүүлэн хийж гүйцэтгэн захиалагчид хүлээлгэн өгөх, захиалагч нь тохиролцсон төлбөрийг төлөхтэй холбогдон талуудын хооронд энэхүү гэрээтэй холбоотой үүсэх харилцааг зохицуулна.
2. Үйлчлэх хууль. Энэхүү гэрээг Монгол Улсын хууль тогтоомж болох Иргэний хууль, Нягтлан бодох бүртгэлийн тухай хууль, Байгууллагын нууцын тухай хууль болон бусад холбогдох мөрдөгдөж буй стандарт тогтоолуудаар тайлбарлаж, зохицуулна.
3. Гэрээний баримт бичиг. Энэхүү гэрээ нь дараах баримт бичиг, хавсралтуудаас бүрдэх бөгөөд эдгээр нь гэрээний салшгүй хэсэг болно.
* Хавсралт №1: Odoo 10.0 програмын хүрээнд хүргэх чадамжууд
* Хавсралт №2: Odoo 10.0 програмын хүрээнд суугдах модулиуд
* Хавсралт №3: Odoo 10.0 програмыг нэвтрүүлэх төлөвлөгөө
* Хавсралт №4: Гэрээт ажлын үнэлгээ
* Хавсралт №5: Гэрээт ажлын төлбөрийн нөхцөл

**Хоёр. Ажил гүйцэтгэх хугацаа, тавигдах шаардлагууд**

1. Хугацаа. Гүйцэтгэгч нь ажлыг гэрээний Хавсралт №3-т заасны дагуу 2019 оны 03 сарын 18-ний өдрөөс эхлэн хуанлийн 10 (арав) долоо хоногийн дотор гүйцэтгэнэ.
2. Хууль тогтоомж, стандартад нийцүүлэх. Ажлын гүйцэтгэл нь Захиалагчийн шаардлагад нийцсэн өндөр чанартай, зориулалтын дагуу зохих ёсоор ашиглагдах боломжтой, аливаа биет байдлын болон эрхийн доголдолгүй, мэргэжлийн өндөр түвшинд гүйцэтгэгдсэн, Захиалагчийн мэдээллийн аюулгүй байдлыг хангасан байх ёстой бөгөөд холбогдох хууль тогтоомж, стандарт, норм, дүрэм журам болон Гэрээнд заасан нөхцөл, шаардлагын дагуу хийгдсэн байна.

### Гурав. Үнэлгээ, Төлбөр тооцоо

* 1. Гэрээний үнийн дүн. Энэхүү гэрээний нийт үнэлгээ нь 23,900,000 /Хорин гурван сая, есөн зуун мянга/ төгрөг байх ба үнэлгээний задаргаа нь Хавсралт №4-т заасны дагуу байна. Энэ нь системийг тохируулах, турших, нэвтрүүлэх, сургалт явуулах, жигдрүүлэх зардалууд гэх мэт гэрээт ажлыг гүйцэтгэхтэй холбоотой бүх татвар, зардлыг багтаасан үнэ байна.
	2. Төлбөрийн нөхцөл: Гэрээний 3 дугаар зүйлийн 3.1-д заасан төлбөрийг дараахь хуваарийн дагуу Гүйцэтгэгчийн ирүүлсэн нэхэмжлэлийг хүлээн авсан өдрөөс хойш ажлын 10 хоногийн дотор Гүйцэтгэгчийн Хаан Банкны 5009774582 тоот дансанд Хавсралт №5 - д заасан нөхцлийн дагуу шилжүүлнэ.
	3. Лицензийн төлбөр: Odoo програм нь нээлттэй эх бүхий систем тул тогтмол хугацааны лицензийн төлбөр байхгүй.
	4. Төлбөр хойшлуулах болон суутгах. Гүйцэтгэгч ажлыг дутуу, доголдолтой, буруу гүйцэтгэсэн байна хэмээн захиалагч үзвэл зохих ёсоор гүйцэтгэх хүртэл, талуудын тооцоо нийлээгүй тохиолдолд тооцоо нийлэх хүртэл буюу талууд шийдвэрт хүрэх хүртэл төлөх төлбөрийг хойшлуулах эрхтэй. Гэрээнд заагдсан ажлаас гүйцэтгэгч хийх шаардлагагүй болсон эсвэл хийгээгүй тохиолдолд тус ажилд ноогдох хөлсийг гүйцэтгэгчид олгохгүй байх эрхтэй.

# Дөрөв. Гүйцэтгэгчийн эрх, үүрэг

* 1. Гүйцэтгэх ажлын хүрээ. Гэрээт ажилтай холбогдуулан Гүйцэтгэгч нь энэхүү гэрээ, Хавсралт №1-т заасан чадамжуудыг хүргэж, Захиалагчийн сэтгэл ханамжийг өндөр байлгахыг зорилго болгон ажиллана. Захиалагчийн онцлогт тохируулан мэргэжлийн өндөр түвшинд, чанарын шаардлага хангасан өөрийн материал, техник хэрэгсэл, програм хангамжийг ашиглан энэхүү гэрээнд заасан хугацааны дотор хийж, ажлын үр дүнг Захиалагчид хүлээлгэн өгнө.
	2. Системийг нэвтрүүлэх ажлын нарийвчилсан төлөвлөгөөг Хавсралт №3-т заасны дагуу тодорхойлж, талуудаас томилогдсон “Төслийн баг”-аар хийж гүйцэтгэх үүрэгийг хүлээнэ.
	3. Мэдэгдэх. Энэхүү гэрээний дагуу ажлыг гүйцэтгэх явцад гэрээгээр зохицуулагдаагүй, эсвэл үүссэн нөхцөл байдлыг бие даан зохицуулах боломжгүй болсон, эсвэл Захиалагчийн мэдвэл зохих бусад нөхцөл байдлын талаар Гүйцэтгэгч нь Захиалагчид нэн даруй мэдэгдэж, тодорхой арга хэмжээ авах зөвшөөрлийг заавал авах, харилцан зөвшилцөж шийдвэрлэх үүрэгтэй. Ийнхүү зохих зөвшөөрлийг хугацаанд аваагүй буюу үүссэн, илэрсэн бусад нөхцөл байдлыг Захиалагчид зохих ёсоор мэдэгдээгүйн улмаас үүссэн аливаа хариуцлагыг Гүйцэтгэгч дангаар хариуцна.
	4. Ажлын баталгаа. Энэхүү ажил нь бүхий л талаар дээд зэргийн чанартай явагдах бөгөөд програм хангамж, системийн хувьд аливаа доголдолгүй байна гэдгийг гүйцэтгэгч үүгээр батлаж байна. Доголдол гэдэгт “Төслийн баг”-ийн гүйцэтгэсэн ажил нь зохих стандарт баримтлаагүй, програмын гацалт болон буруу ажиллагаа, график дизайны алдаа, захиалагчийн шаардлагад нийцээгүй (програм сэргээх боломжтой эх код болон сервер гацах үед сүүлийн өдрүүдийн датаг сэргээх боломжтой тохируулгатайгаар хүлээлгэн өгөх), ажлын дутуу гүйцэтгэл зэргийг хамруулан ойлгоно.
	5. Баталгаат хугацаа. Энэхүү гэрээнд заасан гүйцэтгэгчийн зүгээс гаргасан баталгаа нь гэрээний Хавсралт №3 -т заасан хугацаагаар бүрэн дуусч, талууд “Ашиглалтын гэрээ” байгуулан хамтран ажиллах нөхцөлд гэрээний хугацаагаар үргэлжилнэ. Хэрэв ажлын доголдол, зөрчлөөс үүдэн тодорхой хугацаагаар ашиглаж чадахгүйд хүрвэл уг зөрчлийг арилгах хүртэлх хугацаагаар сунгана.
	6. Ажиллах хүчний чадамж. Гүйцэтгэгч нь ажлыг гүйцэтгэхэд шаардлагатай зохих дадлага, туршлагатай мэргэжилтнийг ажиллуулах бөгөөд тэдгээр нь ажлыг мэргэжлийн түвшинд хийж гүйцэтгэх зохих ур чадвартай байна. Хэрэв захиалагч гүйцэтгэгчийн ажилтныг тухайн ажилд тохирохгүй буюу шаардлага хангахгүй гэж үзвэл ийнхүү захиалагчаас хүсэлт тавьсаны дагуу тухайн ажилтаныг солих бөгөөд захиалагчид ямар нэгэн төлбөр, зардалгүйгээр түүнийг орлох ажилтныг томилно.
	7. Зөрчил. Захиалагч нь ажлыг хүлээн авах үед эсвэл баталгаат хугацааны дотор гүйцэтгэсэн ажил нь аливаа доголдолтой, захиалагчийн хэрэгцээ, шаардлагад нийцэхгүй эсхүл гэрээнд заасан зорилгоор ашиглах боломжгүй бол гүйцэтгэгч нь ажлыг захиалагчийн тогтоосон хугацаанд өөрийн зардлаар засах буюу шинээр гүйцэтгэх үүрэгтэй ба энэ үүргээ биелүүлээгүй, биелүүлэхээс татгалзсан, зайлсхийсэн, зохих ёсоор биелүүлээгүй бол захиалагч өөрөө буюу гуравдагч этгээдээр уг үүргийг гүйцэтгүүлэх эрхтэй ба холбогдох зардал, хохирлыг гүйцэтгэгчээс гаргуулна.
	8. Эрх үүргээ шилжүүлэх. Гүйцэтгэгч нь Захиалагчийн бичгээр өгсөн зөвшөөрөлгүйгээр энэхүү гэрээний дагуу эдлэх эрх, үүргээ гуравдагч этгээдэд хэсэгчлэн болон бүхэлд нь шилжүүлэхийг хориглоно.

#### Тав. Захиалагчийн эрх, үүрэг

1. Төлбөр төлөх. Захиалагч нь энэхүү гэрээт ажлын төлбөрийг гэрээний Хавсралт №5-д заасан нөхцөлийн дагуу төлнө.
2. Захиалагч нь гэрээт ажлыг гүйцэтгэхэд шаардлагатай мэдээ мэдээллийг Гүйцэтгэгчийн хүсэлтээр бүрдүүлж, түүнд хүлээлгэн өгөх үүрэгтэй. Ийнхүү хүлээлгэн өгсөн нь гүйцэтгэгчийг тухайн мэдээ, мэдээлэл, баримт бичгийг ажилд ашиглахдаа шалгах үүргийг хөндөхгүй.
3. Захиалагч тал гэрээний хүчинтэй хугацаанд захиалагч талын зохион байгуулалтыг хариуцах “Төслийн зохицуулагч” болон “Төслийн баг”-т ажиллах “Түлхүүр хэрэглэгчд”-ийг томилж ажиллуулна. Захиалагч талын төслийн зохицуулагч нь захиалагчийн ажлын байранд хийгдэх хурал, сургалт, ярилцлагыг зохион байгуулана.
4. “Төслийн зохицуулагч” төслийн багийн ажилчидын үндсэн ажлын цагийн хувиарийг “Төслийн баг”–ийн ажлын хувиартай уялдуулан ажиллах шаардлагатай бөгөөд өөрийн байгууллага, салбар, ажиллагсдыг мэдээллээр хангах буюу мэдээллээр хангаж чадах хүмүүстэй холбож өгч ажиллах үүрэг хүлээнэ.
5. Ажлын явцад гүйцэтгэгч захиалагч талаас хүссэн мэдээллийг аман, цаасан, онлайн хэлбэрээр цаг алдалгүй өгнө. Мэдээлэл гэдэгт байгууллагын бүтэц, салбар, алба хэлтсүүд, байгууллагын бизнес процесс бүрийн оролт, гаралт, боловсруулалт, ашиглагддаг тайлан, анхан шатны баримтуудын загвар, одоо ашиглагдаж буй програм хангамжуудын мэдээлэл болон байгууллагын гэрээ байгуулах, хянах, хаах үйл ажиллагааны хүрээний ойлголтуудыг багтаана.
6. Захиалагч талын эцсийн хэрэглэгч нарт /теллерүүд гэх мэт салбарууд дээрх ажилчдад/ хийгдэх сүргалтанд Захиалагч талаас томилоглсон түлхүүр хэрэглэгчид, гүйцэтгэгч талтай хамтран ажиллах үүрэгтэй.
7. Захиалагч нь ажлын явцыг хянаж, ажлыг сайжруулах үүднээс аливаа санал, дүгнэлтийг гүйцэтгэгчид өгөх эрхтэй бөгөөд гүйцэтгэгч нь холбогдох санал хүсэлтийг хүлээн авч биелүүлэх үүрэгтэй.
8. Захиалагч нь “Төслийн баг”-ийн гүйцэтгэсэн ажлын үр дүн зохих чанарын шаардлага хангаагүй аливаа доголдолтой бөгөөд энэ нь захиалагчийн буруутай үйл ажиллагаанаас хамаараагүй нь нотлогдсон тохиолдолд гүйцэтгэгчийн зардлаар доголдлыг арилгуулах, эсвэл ажлыг шинээр гүйцэтгүүлэх эрхтэй. Гүйцэтгэгч доголдлыг өгсөн хугацаанд арилгах үүргээ биелүүлээгүй буюу зохих ёсоор биелүүлж чадахгүй тохиолдолд захиалагч нь гуравдагч этгээдээр уг доголдлыг арилгуулахаар холбогдох зардал, хохирлыг гүйцэтгэгч талаас буцаан авахаар шаардах эрхтэй.

### Зургаа. Ажил хүлээлцэх

* 1. Төслийн баг нь системийг бүрэн шалгаж, Хавсралт №1-т заагдсан чадамжууд бүрэн хэвийн ажиллаж байгааг талаарх “Системийн тест хийсэн акт” болон захиалагчийн үйл ажиллагаанд тохирсон “Хэрэглэгчийн гарын авлага” үйлдсэнээр ажил дуусгавар болно.
	2. Гүйцэтгэгч нь гэрээнд заасан ажлыг гүйцэтгэж дууссан талаар захиалагчид мэдэгдэж, захиалагчийн төлөөлөгчийг байлцуулан 2 талын төлөөлөгч нарын гарын үсэг бүхий “Гэрээ дүгнэсэн акт” буюу түүнтэй адилтгах баримт бичгийг үйлдэнэ. “Гэрээ дүгнэсэн акт”-ын бүрэлдэхүүнд дараах баримтууд байна. Үүнд:
		1. Гэрээний тус зүйлийн 6.1-т заасан “Системийн тест хийсэн акт”;
		2. Захиалагчийн үйл ажиллаанд тохируулан загварчилсан “Хэрэглэгчийн гарын авлага”;
		3. Бусад ажлын явцад үүссэн баримтууд: Төслийн зохицуулагч, төслийн багийн ажилтан томилох тушаал гэх мэт;
	3. Гэрээ дүгнэсэн акт нь баталгаат хугацаанд гаргах Захиалагчийн аливаа шаардах эрхийг хөндөхгүй.

**Долоо. Хариуцлага**

* 1. Гүйцэтгэгч нь холбогдох чанарын шаардлага, гэрээний нөхцөлийг бүрэн хангасан ажлыг гэрээнд заасан хугацаанд хийж гүйцэтгээгүй, гэрээгээр тусгайлан хугацаа тогтоож өгсөн үүргээ хугацаанд нь биелүүлээгүй, зохих ёсоор гүйцэтгээгүй бол тухайн гүйцэтгээгүй үүргийн үнийн дүнгээс хугацаа хэтэрсэн хоног тутамд **0,3** хувийн алданги төлнө. Гүйцэтгээгүй үүргийн үнийн дүнг тодорхойлох боломжгүй бол гэрээний 3 дугаар зүйлийн 3.1-д заасан үнийн дүнгээс тооцно.
	2. Захиалагч нь төлбөрийг энэхүү гэрээнд заасан хугацаанд төлөөгүй бол төлөөгүй ажлын хөлсний дүнгээс хугацаа хэтэрсэн хоног тутам **0,3** хувийн алданги төлнө. Төлөөгүй ажлын хөлсний дүнг тодорхойлох боломжгүй бол гэрээний 3 дугаар зүйлийн 3.1-д заасан үнийн дүнгээс тооцно.
	3. Захиалагч 5 дугаар зүйлийн 5.1-т заасан үүргээ ноцтой зөрчсөн, уг зөрчлөөс шалтгаалан гэрээг хэрэгжүүлэх боломжгүй болсон тохиолдолд гүйцэтгэгч тал ажлыг хүлээлгэн өгөхөөс татгалзан, гэрээг нэг талын санаачлагаар цуцлах эрхтэй.
	4. Гүйцэтгэгч нь тус зүйлийн 7.3-т зааснаас бусад шалтгаанаар гэрээг цуцалсан тохиолдолд гэрээний үнийн дүнгийн **20** хувьтай тэнцэх торгуулийг захиалагчид төлнө.
	5. Захиалагч нь гэрээний 5.8 дахь нөхцлөөс бусад шалтгаанаар гэрээг цуцалсан тохиолдолд гэрээний үнийн дүнгийн **20** хувьтай тэнцэх торгууль болон гүйцэтгэгч талаас бодитоор гарсан зардлыг төлнө.
	6. Талууд энэхүү гэрээнд тусгагдаагүй аливаа нэмэлт үүрэг хариуцлага хүлээхгүй. Үүнд: Төслийн ажлын явцад гарсан бэрхшээл саатлаас шалгаалсан хийгдээгүй борлуулалтын орлого болон алдагдсан боломжийн зардлыг нөгөө талаасаа нэхэмжлэх зэргийг хамруулна.

**Найм. Нууц хадгалах, Зохиогчийн эрх**

* 1. Энэхүү захиалгаар гүйцэтгэсэн ажил нь гүйцэтгэгчийн “Оюуны өмч”, системд оруулсан “Мэдээлэл, баримт, өгөгдөл” нь захиалагчийн өмч байна.
	2. Талууд гэрээг хэрэгжүүлэхтэй холбогдон олж авсан аливаа баримт, мэдээллийг нууцлах, чандлан хадгалах бөгөөд нөгөө тал зөвшөөрөл олгосон эсвэл хууль тогтоомжоор шаардсанаас бусад тохиолдолд аливаа гуравдагч этгээдэд задруулахгүй, дамжуулахгүй, нийтэд ил болгохгүй, гэрээнд зааснаас бусад зорилгоор ашиглахгүй. Энэхүү нууцыг хадгалах үүрэг нь гэрээ дуусгавар болсон ч хүчинтэй хэвээр үйлчилнэ.
	3. Гүйцэтгэгч талын ажилтнууд нь ажил гүйцэтгэхтэй холбоотойгоор хүлээн авсан мэдээллийг зориулалтын дагуу ашиглах бөгөөд ашигласан даруйдаа акт үйлдэж устгах, болон 8.2-т заасны дагуу шийдвэрлэнэ.
	4. Програм хангамж нь захиалагчийн оруулсан мэдээлэл, баримт бичгийн нууцлал, аюулгүй байдлыг хангах түвшинд зохиогдсон, холбогдох аюулгүй байдлын програмуудтай нийцэн ажиллах боломжтой байна.
	5. Энэхүү гэрээний 8.1-8.4-т заасан нөхцлийг аль нэг тал зөрчсөн тохиолдолд үүнтэй холбоотойгоор үүсэх аливаа хохирлыг буруутай нь тогтоогдсон тал Байгууллагын нууцын тухай, хувь хүний нууцын тухай болон холбогдох хуулийн дагуу бүрэн хариуцна.

**Ес. Давагдашгүй хүчин зүйлс**

* 1. Гэнэтийн давагдашгүй хүчин зүйл гарсан тухай мэдэгдэл. Хэрэв аль нэг тал нь энэхүү Гэрээний дагуу гүйцэтгэх үүргээ гэнэтийн давагдашгүй хүчин зүйлийн улмаас биелүүлж чадахгүйд төрийн байгууллагын дүгнэлтийг үндэслэн нөгөө талдаа гэнэтийн давагдашгүй хүчин зүйлийг бүрдүүлж байгаа үйл явдал болон түүнээс болоод хэрэгжүүлж чадахгүй болсон буюу болох үүргийн талаарх мэдээллийг оруулсан мэдэгдлийг хүргүүлнэ. Мэдэгдлийг тухайн тал нь холбогдох гэнэтийн давагдашгүй хүчин зүйл бий болсон талаар олж мэдсэн буюу олж мэдэх ёстой байсан өдрөөс хойш 5 хоногийн дотор хүргүүлнэ. Ийнхүү мэдэгдэл хүргүүлснээр тухайн тал нь уг гэнэтийн давагдашгүй хүчин зүйл хэвээр үргэлжилж байгаа хугацаагаар холбогдох үүргийг биелүүлэхээс түр чөлөөлөгдөнө.
	2. Саатлыг аль болох бууруулах үүрэг. Гэнэтийн давагдашгүй хүчин зүйлээс үүдэн Гэрээний гүйцэтгэлд саатал гарсан тохиолдолд түүнээс учрах үр дагаврыг бууруулах талаар Талууд үндэслэл бүхий арга хэмжээг бүхий л хугацаанд авна. Гэнэтийн давагдашгүй хүчин зүйлд автахаа больсон тохиодолд тухайн тал нь энэ талаарх мэдэгдлийг нөгөө талдаа нэн даруй мэдэгдэнэ.

**Арав. Бусад зүйл**

* 1. Маргаан шийдвэрлэх: Энэхүү гэрээтэй холбоотой талуудын хооронд үүссэн аливаа маргааныг талууд эв зүй, сайн санааны үндсэн дээр шийдвэрлэнэ. Хэрэв талуудын хооронд үүссэн маргааныг эв зүйгээр шийдвэрлэх боломжгүй бол Монгол Улсын холбогдох шүүхээр шийдвэрлүүлнэ.
	2. Гэрээ хүчин төгөлдөр болох: Гэрээ нь Талуудын эрх бүхий төлөөлөгчид гарын үсэг зурж, тамга дарснаар хүчин төгөлдөр болж, гэрээг хугацаанаас нь өмнө талууд харилцан тохирч цуцалснаар эсвэл гэрээний нөхцөл бүрэн биелэгдсэнээр дуусгавар болно.
	3. Нэмэлт, өөрчлөлт: Гэрээнд нэмэлт, өөрчлөлт оруулах асуудлыг Талууд харилцан тохиролцож, нэмэлт гэрээ байгуулсаны үндсэн дээр шийдвэрлэнэ.
	4. Гэрээний эх хувь: Гэрээг 2 хувь үйлдэж, талууд тус бүр нэг хувийг хадгалсан нь хууль зүйн хувьд адил хүчинтэй.

**ГЭРЭЭ БАЙГУУЛСАН:**

|  |  |  |  |
| --- | --- | --- | --- |
| **Гүйцэтгэгч:****“СКАЙСИС СОЛЮНШС” ХХК-ийг төлөөлж:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_У.ҮҮРДМӨНХТӨСЛИЙН УДИРДАГЧХаяг: Монгол улс, Улаанбаатар хотСүхбаатар дүүрэг, 1-р хороо, Жамьяан гүний гудамж, Ай Си Си Тауэр 13 давхарУтас: 9916-6033, 9199-0977, 9904-1187Регистрийн дугаар: 5978785  |  | **Гүйцэтгэгч:****“МОНДАКС” ХХК-ийг төлөөлж:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_О.БУЯНЖАРГАЛЕРӨНХИЙ НЯГТЛАНХаяг: Монгол улс, Улаанбаатар хотХан-Уул дүүрэг, 3-р хороо, Чингисийн өргөн чөлөө, Хан-Уул цамхаг1304 тоотУтас: 7711-7784, 8001-8553, 9999-3393Регистрийн дугаар: 6268196  |  |